Svišťový štít

Svišťový štít (; , , ) je rozložitý vrch v hlavnom hrebeni Vysokých Tatier na Slovensku. Leží nad Tatranskou Lesnou, približne  severozápadne od Popradu. Juhovýchodne stojí Zbojnícka chata.

 Názov 
Vrchol bol do roku 1897 nepomenovaný. Prvými návštevníkmi na jeho vrchole boli August Otto a horský vodca Ján Hunsdorfer starší 20. júla 1897. Nazvali ho Mittel-Gebirge (prostredné pohorie), lebo sa na ňom nachádzajú štyri hrebene. V nemeckej literatúre sa volá Mittelgebirge a v maďarskom jazyku Kőzephegység.  Slovenský názov vystihuje jeho polohu nad Svišťovou dolinou. Rovnako znie v poľštine - Świstowy Szczyt.

 Poloha 
Nachádza sa vo východnej polovici Tatier, v geomorfologickom podcelku Východné Tatry a časti Vysoké Tatry. Leží v Prešovskom kraji, v okrese Poprad a zasahuje na katastrálne územie mesta Vysoké Tatry a obce Tatranská Javorina. Najbližšími sídlami sú južne situované Vyšné Hágy, Nová Polianka a Tatranská Polianka, juhovýchodne leží Starý Smokovec a Tatranská Lesná, východne Tatranská Lomnica a severne Tatranská Javorina. Štít sa nachádza v Tatranskom národnom parku a jeho vrcholom vedie hranica národnej prírodnej rezervácie Bielovodská dolina a Studené doliny.

 Opis 
Svišťový štít leží v hlavnom hrebeni Vysokých Tatier, medzi Lavínovým štítom () a Javorovým štítom (), presnejšie medzi Severným Divým sedlom (masívom Divej veže) a Svišťovým sedlom (Hranatou vežou). Je to uzlový bod, z ktorého vybiehajú vedľajšie hrebene. Má tri vrcholy Veľký Svišťový štít juhozápadný je hlavný. Leží najbližšie k Severnému Divému sedlu a od neho vedie bočný hrebeň na Svišťový roh a Svišťové veže. V strede oblúka na hlavnom hrebeni leží Prostredný vrchol. Z neho na juhovýchod pokračuje Svišťový chrbát, v ktorom leží Východný vrchol a tri Svišťové kopy.

Severným smerom sa nachádza vrch Zámky (), Široká (), Žabí vrch () a Predná Javorová veža (), východným Veľká Javorová veža (), Malý Javorový štít (), Javorový štít (), Lomnický štít () a Prostredný hrot (), južným Slavkovský štít (), Slavkovská kopa (), Bradavica (), Východná Vysoká (), Divá veža () a Gerlachovský štít () a západným Lavínový štít (), Litvorový štít (), Gánok (), Rysy () a Mlynár ().Vysoké Tatry. Letná turistická mapa. 1 : 50 000. Harmanec: VKÚ, a. s. Severné svahy padajú do Rovienkovej doliny, ktorou voda odteká Rovienkovým potokom do Bielej vody v povodí Dunajca. Rovnakým smerom tečie i voda zo západnej časti masívu, ktorá sa zvažuje do Svišťovej doliny. Južným a východným smerom sa svahy zvažujú do Veľkej Studenej doliny, z ktorej vodu odvádza Studený potok do rieky Poprad. Na vrchol nevedie značený turistický chodník.

 Výhľady 
Turisticky voľne neprístupný skalnatý vrchol umožňuje kruhový rozhľad. Viditeľné sú najmä okolité vrcholy Vysokých Tatier, no tiež hrebeň Belianskych Tatier, Oravské Beskydy, Branisko a vrchy v južnom Poľsku.

 Prístup 
Svišťový štít je pre turistov prístupný len v sprievode horského vodcu. Nachádza sa na území národných prírodných rezervácií a Tatranského národného parku, preto pohyb turistov je možný len značenými chodníkmi, ktoré vedú okolitými dolinami. Hrebeň v blízkom sedle Prielom prekonáva  modro značený turistický chodník z Litvorovej do Veľkej Studenej doliny a k Zbojníckej chate.

Hoci naň nevedie turistický chodník, je jedným z najľahšie dostupných štítov v Tatrách. Preto je často navštevovaný v lete vysokohorskými turistami a v zime skialpinistami. Výstup je od Zbojníckej chaty. Lezenie ponúka najmä severná stena nad Rovienkovou kotlinou. 

 Výstupy 
Prví na jeho vrchole bol August Otto a horský vodca Ján Hunsdorfer starší 20. júla 1897. V zime si prvý výstup pripísal Gyula Komarnicki 16. februára 1913.

 Galéria 

 Referencie 

 Pozri aj 
 Vysoké Tatry
 Bielovodská dolina (národná prírodná rezervácia) 
 Studené doliny
 Tatranský národný park
 Zoznam vrcholov vo Vysokých Tatrách

 Iné projekty 

 Externé odkazy 
 Poloha na turistickej mape
 Foto aj lyžiarske video 
 Panoráma z vrcholu
 Na SummitPost.org
 Popis trás podľa Andrášiho
 Trasy výstupov

Kategória:Dvojtisícovky na Slovensku
Kategória:Vrchy Vysokých Tatier
Kategória:Vrchy v okrese Poprad
Kategória:Tatranská Javorina
Kategória:Vysoké Tatry (mesto)